30. 7. 91 De Europæiske Fællesskabers Tidende Nr. L 208/47 KOMMISSIONENS FORORDNING (EØF) Nr. 2276/91 af 29. juli 1991 ' om en overgangsforanstaltning for 1991 vedrørende det totale syreindhold i bordvine, der er produceret i Spanien, og som overgår til frit forbrug i denne medlemsstat KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse (1), særlig artikel 90, og ud fra følgende betragtninger : En bordvin skal have et totalt syreindhold på 4,5 g/l eller derover udtrykt i vinsyre ifølge punkt 13 i bilag I til Rådets forordning (EØF) nr. 822/87 af 16. marts 1987 om den fælles markedsordning for vin ?), senest ændret ved forordning (EØF) nr. 1734/91 ?) ; i artikel 127 i akten vedrørende Spaniens og Portugals tiltrædelse er det fastsat, at indtil den 31. december 1990 kan bordvine, der er fremstillet i Spanien, og som bringes på markedet i denne medlemsstat, have et totalt syreindhold på ikke under 3,5 g/1; de forhold, der berettigede til denne mulighed, beror ud over klimaforholdene på vindyrkningens struktur, hvis udvikling er forholdsvis langsom ; for at undgå alvorlig uligevægt på markedet for bordvin i Spanien bør der fastsættes undtagelsesbestemmelser vedrørende det totale syreindhold i bordvin, der produ- ceres og afsættes i Spanien; undtagelsen bør. tidsbe- grænses for at understrege behovet for at tilpasse det totale' syreindhold i disse vine til fællesskabsniveauet ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 Indtil den 31. december 1991 kan bordvine, der er frem- stillet i Spanien, og som overgår til frit forbrug i denne ' medlemsstat, have et totalt syreindhold på ikke under 3,5 g/l, udtrykt i vinsyre. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. ” Den anvendes fra den 1. januar 1991. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 29. juli 1991. (') EFT nr. L 302 af 15. 11. 1985, s. 9. 3) EFT nr. L 84 af 27. 3. 1987, s. 1. () EFT nr. L 163 af 26. 6. 1991, s. 6. På Kommissionens vegne Ray MAC SHARRY Medlem af Kommissionen